AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija pripažino netinkamu (negalimu) naudoti Molėtų rajono savivaldybei nuosavybės teise priklausantį nekilnojamąjį turtą – metalinį garažą, 3 medinius garažus, pagalbinio ūkio pastato dalis B5, B6, B7, B8, B9, B10, B11, B12, B13, B14, B15, B16, B17, B18, esančius Molėtų r. sav., Molėtų m., J. Janonio g. ir pagalbinio ūkio pastato, esančio Molėtų r. sav., Inturkės g., dalis B1, B2, B3, B7, B8, B9. Komisija pateikė administracijai siūlymą nurašyti nurodytą turtą, nes pastatai blogos būklės, fiziškai susidėvėję, teršia aplinką. Šie pastatai teismo pripažinti bešeimininkiais ir perduoti Savivaldybės nuosavybėn. Savivaldybės administracija ieškos galimybių šiuos statinius likviduoti ir sutvarkyti teritorijas.

 Molėtų rajono savivaldybės administracijos direktoriaus 2020 m. sausio 14 d. įsakymu Nr. B6-33 „Dėl Molėtų rajono savivaldybės turto pripažinimo netinkamu (negalimu) savivaldybės funkcijoms vykdyti“ aukščiau nurodytas nekilnojamasis turtas pripažintas netinkamu (negalimu) savivaldybės funkcijoms vykdyti.

Parengto sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį nekilnojamąjį turtą nurašyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės

2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą nurašyti nekilnojamąjį turtą, pastatai bus išardyti, likviduoti ir sutvarkyta teritorija.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos savivaldybės biudžeto lėšos nekilnojamojo turto likvidavimui. Lėšų poreikis paaiškės pasibaigus rangovo parinkimo konkurso procedūroms.

 **6. Vykdytojai, įvykdymo terminai**

 Molėtų rajono savivaldybės administracija.